Nafarroako Parlamentuko Mahaiak, 2021eko urriaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, VI. Inkesta Soziolinguistikoan herritarrek euskararekiko duten jarreraz egindako galderari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urriaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Iñaki Iriarte López jaunak, Legebiltzarreko Erregelamenduan ezarritakoaren babesean, honako galdera hau aurkezten dio Herritarrekiko Harremanetako kontseilariari, idatziz erantzun dezan:

VI. Inkesta Soziolinguistikoaren 27. orrialdean herritarrek euskarari buruz duten jarrera aztertzen da. Zer da, inkestaren arabera, aldeko jarrera, zer aurkakoa eta zer ez alde ez aurka egotea?

Iruñean, 2021eko urriaren 13an

Foru parlamentaria: Iñaki Iriarte López